stanford-oval/wikipedia huggingface dataset:
Kaarle Emanuel III
Avioliitot ja lapset

Kaarle Emanuel oli naimisissa kolmesti. Vuonna 1722 hän nai Wittelsbach-sukuisen Pfalz-Sulzbachin kreivittären Anna Christinen (1704–1723), jonka isä oli Pfalz-Sulzbachin herttua Theodor Eustach. Ainoa tästä liitosta syntynyt lapsi oli kaksivuotiaana kuollut Vittorio Amedeo Teodore (1723–1725). Anna Christine kuoli 19-vuotiaana muutama päivä poikansa synnyttämisen jälkeen.
Kaarle Emanuelin toinen puoliso vuodesta 1724 oli Polyxena (1706–1735), Hessen-Rotenburgin maakreivin Ernst II Leopoldin tytär ja samalla ensimmäisen puolison Anna Christinen veljentytär. Kaarle Emanuelilla ja Polyxenalla oli kuusi lasta:
Viktor Amadeus III (1726–1796), Sardinian kuningas isänsä jälkeen
Eleonora Maria Teresa (1728–1781)
Maria Luisa Gabriella (1729–1767), ryhtyi nunnaksi
Maria Felicita (1730–1801)
Emanuele Filiberto (1731–1735), Aostan herttua, kuoli 3-vuotiaana
Carlo Francesco Romualdo (k. 1733), Chablais’n herttua, kuoli sylilapsena
Kaarle Emanuelin kolmas puoliso vuodesta 1737 oli hänen serkkunsa, Lothringenin prinsessa Elisabet Teresia (Elisabeth Thérèse, 1711–1741), jonka vanhemmat olivat Lothringenin herttua Leopold I ja Orléansin herttuatar Élisabeth Charlotte. Elisabet oli myös Pyhän saksalais-roomalaisen keisarikunnan keisarin Frans I:n nuorempi sisar. Kaarle Emanuelilla ja Elisabetilla oli kolme lasta:
Carlo Francesco (1738–1745), Aostan herttua, kuoli 7-vuotiaana
Maria Vittoria Margherita (1740–1742), kuoli 2-vuotiaana
Benedetto (1741–1808), Chablaisin herttua, Ivrean markiisi, Savoijin prinssi, avioitui 1775 velipuolensa Viktor Amadeus III:n tyttären Maria Annan (1757–1824) kanssa, ei jälkeläisiä
Elisabet kuoli viimeisen lapsensa synnytykseen.
Aiheesta muualla

Kuvia tai muita tiedostoja aiheesta Kaarle Emanuel III Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Katalonia  Saksa  Italia  Israel  Belgia  Yhdysvallat  Tšekki  Alankomaat  Puola  Vatikaani 
Taiteenala:  RKD Artists  ULAN 
Henkilöt:  Dizionario Biografico degli Italiani  Deutsche Biographie  DDB 
Muut:  Europeana  RISM  IdRef 
Ensimmäinen puoliso Anna Christine.
Toinen puoliso Polyxena.
Kolmas puoliso Elisabet Teresia.
Käännös suomeksi
Jondalin kirkko

| Jondalin kirkko Jondal kyrkje |
| --- | --- |
 Kirkko vuonna 2018.
Sijainti:  Ullensvang, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1888
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Jondalin kirkko (norj. Jondal kyrkje) on Ullensvangin kunnassa Norjassa sijaitseva puinen pitkäkirkko vuodelta 1888.
Aiheesta muualla

Kuvia tai muita tiedostoja aiheesta Jondalin kirkko Wikimedia Commonsissa
William Thuringin palkinto

William Thuringin palkinto on Willian Thuringin säätiön palkinto, jonka myöntää Suomen Taideyhdistys 35–45-vuotiaille kuvataiteilijoille. Pääpalkinnon lisäksi myönnetään nimikkopalkintoja.
William Thuring (1880–1968) oli laivanvarustajan poika Kaskisista. Hän valmistui juristiksi, työskenteli asianajajana ja sittemmin pankissa.
William Thuringin säätiö on perustettu 1960-luvulla Thuringin testamenttilahjoituksella.
Palkitut

2005 taidemaalari Anna Retulainen (s. 1969)
2006 valokuvataiteilija Jyrki Parantainen (s. 1962)
2007 kuvataiteilija ja kuvanveistäjä Helena Hietanen (s. 1963)
2008 taidemaalari Janne Räisänen (s. 1971)
2009 kuvanveistäjä Hans-Christian Berg (s. 1971 Espoo)
2010 kuvataiteilija Jani Hänninen (s. 1974 Helsinki)
2011 kuvanveistäjä Maija Helasvuo (s. 1968 Helsinki)
2012 valokuvataiteilija Nanna Hänninen (s. 1973 Rovaniemi)
2013 taidemaalari Viggo Wallensköld (s. 1969 Porvoo)
2014 kuvataiteilija Pauliina Turakka Purhonen (s. 1971 Haapavesi)
2015 kuvataiteilija Stiina Saaristo (s. 1976 Kisko)
2016 kuvataiteilija Heini Aho (s. 1979 Turku)
2017 taidemaalari Mari Sunna (s. 1972 Espoo)
2018 Jani Ruscica (s. 1978)
2019 Iiu Susiraja (s. 1975 Turku)
2020 kuvataiteilija Jussi Goman (s. 1980 Pudasjärvi)
2021 Jenni Eskola (s. 1982 Kirkkonummi)
2022 Kholod Hawash (s. 1977 Irak)
2023 Kari Vehosalo (s. 1982 Ylöjärvi)
2024 Inka Bell (s. 1981 Espoo)
Lähde (2011–)
Aiheesta muualla

William Thuring Stiftelse (ruotsiksi)
A36 (rap-artisti)

| Geivar Hasado Shlaimon> Henkilötiedot |
| --- | --- |
Syntynyt: 11. toukokuuta 1995 (ikä 29)
Muusikko
Taiteilijanimi:  A36 
Aktiivisena:  2020–
Tyylilajit:  rap, hiphop
Levy-yhtiöt:  Warner Music Sweden 
  [ Muokkaa Wikidatassa ] [ ohje ]  
Geivar Hasado Shlaimon (s. 11. toukokuuta 1995, Göteborg, Ruotsi), taiteilijanimeltään A36, on ruotsalais-assyrialainen räppäri. Hän teki debyyttinsä vuonna 2020. Hänen musiikkinsa on saanut inspiraatiota muun muassa ranskalaisesta hip hopista.
Lapsuus

Shlaimon on tehnyt musiikkia suurimman osan elämästään, mutta julkaisi ensimmäisen singlensä vasta vuonna 2020. Nuoruudessaan hän harrasti piirtämistä, tanssia, jalkapalloa ja tennistä. Taiteilijanimen ensimmäinen kirjain ”A” viittaa Alien-kappaleeseen. ”36” tulee postinumerosta 433 36, jonka alueella hän varttui Oluff Nilssons vägillä Partillessa.
Ura

A36:n ensimmäisen kappaleen nimi oli ”Alien”. Se julkaistiin kesällä 2020. Kappale sai suosiota sosiaalisen median kautta ja se sijoittui Ruotsin 50 parhaan listalla kuuden parhaan joukkoon.lähde? Debyyttinsä jälkeen hän julkaisi toisen singlensä nimeltä ”Alé Alé” marraskuussa 2020. ”Alé Alé” kertoo A36:n kotikaupungista Göteborgista ja ajasta hänen debyyttinsä jälkeen. ”Alé Alé” pääsi Top 75 -listallelähde? ja nousi ruotsalaisen ”Heatseeker”-listan ykköseksi. Noin kuukausi myöhemmin julkaistiin ”Ego”, jonka kansikuva jatkoi ulkomaalaista teemaa. Kappaleen nimi tulee hänen voittaja-asenteestaan ja tavoitteestaan olla parhain. Kingsize-lehti valitsi A36:n vuoden uudeksi tulijaksi vuonna 2020.
”Tamaka” julkaistiin maaliskuussa 2021. Se on kokeellinen uptempo-kappale, jossa on klubimainen tunnelma. ”Tamaka” päätyi YouTubessa Ruotsin paras musiikkivideo -listalla 38 parhaan joukkoon.
”Samma gamla vanliga” julkaistiin 9. huhtikuuta 2021. Kappaleessa on nopeatempoinen rytmi ja laulu on rytmikkäämpää kuin A36:n aikaisemmissa melodisissa kappaleissa. ”Samma gamla vanliga” sai suuren suosion TikTokissa ja oli kuukauden sisällä päässyt 24 tuhannen videon taustamusiikiksi. Kappale nousi Ruotsin 50 kuunnelluimman kappaleen listan kärkeen. Sama kappale päätyi 41. sijalle Top Viral Spotify World -sivustolla. ”Samma gamla vanliga” nousi Ruotsin hittilistalle 4. kesäkuuta 2021. Elokuussa 2022 A36 esitti Samma gamla vanligan Allsång på Skansen -tapahtumassa.
Vaikutteet ja yhteistyöt

A36 on saanut vaikutteita ranskalaisesta hip hopista. Djungeltrummanin tekemässä haastattelussa hän sanoo:
»Kuuntelen paljon ranskalaista musiikkia ja olen kuunnellut sitä pitkään. Ranskassa hip hop -artistit ovat ainutlaatuisia ja hip hopilla voi tehdä itselleen uran. Musiikki saattaa usein myös muistuttaa muita tyylilajeja, kuten poppia. Se vie minua eteen päin. Teen musiikkia, jota kuuntelen mielelläni itse.» 
(A36)
A36:lla on läheinen suhde Aden x Asmeen ja hän esiintyy kappaleella ”Way Back på Adens” albumilla Ingen efter tolv.
BIOS

Award BIOSin asetusohjelma.
BIOS (lyhenne sanoista Basic Input-Output System) on tietokoneohjelma, joka etsii ja lataa käyttöjärjestelmän keskusmuistiin sekä käynnistää sen tietokoneen käynnistyessä. BIOS hoitaa myös matalan tason kommunikoinnin tietokonelaitteiston kanssa ja laitteiston hallinnan, joka vähimmillään on tuki näppäimistölle ja alkeellinen tuki näytölle ja levylle jolta BIOS ladataan. BIOS on usein kirjoitettu suorittimen assembly-kielellä.
Termi esiintyi ensimmäisen kerran Gary Kildallin kehittämässä CP/M-käyttöjärjestelmässä, jossa se kuvaili sitä osaa käyttöjärjestelmästä, joka ladattiin käynnistyksen aikana ja joka kommunikoi suoraan laitteiston kanssa. CP/M:ssä BIOS muodosti rajapinnan eri valmistajien laitteiston ja käyttöjärjestelmän välille. PC-DOSissa ja MS-DOSissa tiedosto IBMBIO.COM tai IO.SYS sisältää CP/M:n BIOSia vastaavat toiminnallisuuden. MS-DOSissa useimmat kehittyneemmät ohjelmat kuitenkin ohittavat kokonaan BIOSin tarjoamat palvelut, ja käyttävät laitteistoa suoraan, esim. kirjoittavat suoraan näyttömuistiin tulostuskutsujen sijaan.
Aikaisemmin BIOS tallennettiin usein ROM-muistiin, mutta nykyaikaisissa tietokoneissa BIOS on yleensä tallennettu tietokoneen emolevyllä olevalle flash-muistille tietokoneen valmistuksen yhteydessä. Flash-muistilla oleva BIOS on käyttäjän päivitettävissä tarvittaessa.
Nykyaikaisissa tietokoneissa BIOSin (nk. ”Legacy BIOS”) tehtävä on lähinnä toimia tukena vanhemmille käyttöjärjestelmille, kuten MS-DOSille. Useimmat uudet käyttöjärjestelmät, kuten Microsoft Windows ja Linux, sisältävät omat alustus- ja käyttörutiininsa kaikille oheislaitteille, eli laitteisto valmistellaan käyttökuntoon kahdesti käynnistyksen aikana, BIOSin ja sitten käyttöjärjestelmän kautta.
Nykyisissä tietokoneissa BIOS on usein korvattu kokonaan UEFI-järjestelmällä. Yksi UEFI:n vaihtoehdoista on Open Firmware -spesifikaatio, joka ei ole rajattu PC-laitteisiin. On myös olemassa avoimen lähdekoodin projekti coreboot, jonka tarkoituksena on korvata perinteinen suljetun lähdekoodin BIOS. Corebootissa on myös BIOS-yhteensopivat ajonaikaiset palvelut.
Historia

IBM PC:ssä BIOS oli keskeinen osa. IBM:n alkuperäisen suunnitelman mukaan ROM-muistissa sijaitseva BIOS sisälsi palvelut laitteiston käyttöön.
BIOS kloonattiin takaisinmallinnuksella, ja useat valmistajat toivat markkinoille IBM PC -yhteensopivat tietokoneet.
PC:n BIOS oli sidottu x86-arkkitehtuuriin ja toimi 16-bittisessä real mode -tilassa. 16-bittisen moodin käyttö oli hidasta ja 32-bittisen protected mode -tilan myötä toimintoja tehtiin käyttöjärjestelmän laiteajureihin BIOSin käytön sijaan. BIOSin rooli jäi varhaiseksi käynnistyslataajaksi. Intelin tarvittua vaihtoehtoa IA-64 Itanium -arkkitehtuuria varten syntyi EFI. EFI:n käytön tullessa myös x86-arkkitehtuurille se nimettiin UEFI:ksi.
Intel on ilmoittanut aikeesta säilyttää vain UEFI ja jättää pois viimeiset BIOSit vuoteen 2020 mennessä.
Käyttöliittymä

Biosin alkuperäinen IBM PC ja XT eivät sisältäneet interaktiivista käyttöliittymää. Virhekoodit ja viestit näyttäytyivät näytöllä, tai koodisarjatut äänet oli luotu viestittämään virheistä milloin käynnistyksen itsetesti (power-on self-test tai POST) ei ollut suoriutunut onnistuneesti alustamaan videonäytön sovitinta. Asetukset IBM PC ja XT:ssä asetettiin kytkimillä ja jumppereilla emolevyyn ja laajennuskortteihin. Alkaen 1990-luvun puolesta välistä, BIOS-ROMille tuli tyypilliseksi sisällyttää "BIOS kokoonpano apuohjelma" (BCU[14])  tai "BIOS setup apuohjelma", antaen pääsyn järjestelmään käynnistyksen yhteydessä painamalla tiettyä näppäinyhdistelmää. Tämä ohjelma mahdollisti käyttäjän asettaa järjestelmän kokoonpanoasetuksia, samoin kuin aiemmin asetettiin käyttäen DIP kytkimiä, interaktiivista järjestelmävalikkoa käytettiin näppäimisöllä. Väliaikaisesti, IBM-yhteensopivat PC:t-sisältäen IBM AT-held kokoonpanoasetukset akkukäyttöisessä RAMissa, käyttivät käynnistettävää kokoonpano-ohjelmaa floppy diskillä (lerppu), ei ROMissa, asettaakseen kokoonpanoasetukset tästä muistista. Lerppu toimitettiin tietokoneen mukana, ja jos se meni hukkaan, järjestelmäasetuksia ei voinut muuttaa. Sama päti yleisesti EISA-väyläisiin tietokoneisiin, jonka kokoonpano-ohjelmaa kutsuttiin nimellä EISA Configuration Utility (ECU).
Moderni Wintel-yhteensopiva tietokone tarjoaa setup rutiinin käytännössä olennaisesti muuttumattomana ROM-asukkaan BIOS setupin apuohjelmia 1990-luvun lopulta; käyttäjä voi konfiguroida laitteistovaihtoehtoja käyttäen näppäimistöä videonäytöllä. Moderni Wintel kone voi sisältää BIOS kokoonpanoasetukset flash ROMissa, kenties sama flash ROM joka sisältää BIOSin itsessään.
BIOS-asetukset

BIOS-asetukset tehdään yleensä tietokoneen käynnistyksen yhteydessä funktionäppäimellä (esim. F2, ESC) aktivoitavassa käyttöliittymässä. UEFI-käynnistys saattaa piilottaa tämän vaihtoehdon kokonaan, jolloin asetuksiin pääsy edellyttää käyttöjärjestelmän asettamista tilaan, jossa BIOS-asetukset tuodaan valittavaksi seuraavalla käynnistyskerralla. Varhaisimmissa IBM PC-yhteensopivissa tietokoneissa BIOSin asetukset säädetään emolevyllä olevilla jumppereilla.
Tyypillisiä asetusvalintoja ovat emolevyn perustoimintojen aktivoiminen ja passivoiminen. Ennen asetusten muuttamista vanhoista valinnoista kannattaa säilyttää tieto.
Tehdyt valinnat tallentuvat erilliseen pysyväismuistiin, minkä jälkeen valittuja arvoja sovelletaan seuraavilla käynnistyskerroilla. Tehdyt valinnat voivat sekoittaa käynnistyksen niin, ettei kuvaa ilmesty tai kone ei käynnisty lainkaan.
Useimmilla emolevyillä nämä tallennusarvot voidaan palauttaa valmistajan oletusarvoihin CMOS clear/reset -toimenpiteellä, mikä edellyttää
verkkovirran estämistä
pysyväismuistin varmennuspariston poistamista
CMOS clear/reset aktivointia – usein kytkemällä jumper-siltaaja osoitettuun paikkaan
Palautus oletusarvoihin saattaa palauttaa itsestään toimimattomaksi päätyneen tietokoneen toimivuuden.
Käyttöjärjestelmän käynnistys

BIOS lataa massamuistista, eli kiintolevyltä tai levykkeeltä ensimmäisen sektorin (ns. käynnistyssektori) sisällön muistiosoitteeseen 0:7C00 ja alkaa sen jälkeen suorittamaan ohjelmakoodia kyseisestä osoitteesta. Kiintolevyltä käynnistettäessä sektorin lopussa pitää olla tavut 0x55 ja 0xAA (ns. Boot Sector Signature), mutta levykkeen käynnistyssektorilla kyseisiä tavuja ei tarvitse olla. Levykkeeltä käynnistettäessä BIOS tukee useita eri sektorikokoja, mutta kiintolevyltä käynnistäessä sektorikoko on aina 512 tavua.
Koska 512 tavun (tai kiintolevyjen tapauksessa 510 tavun) tilaan mahtuu vain rajallinen määrä ohjelmakoodia, useimpien käyttöjärjestelmien tapauksessa käynnistyssektori vain lataa enemmän koodia muistiin toisista sektoreista, jonka jälkeen hyppää tuoreeltaan ladattuun koodiin. Usein myös osiotaulu vie tilaa käynnistyssektorilta, jolloin suoritettavaa koodia voi olla vielä vähemmän. Tällaista monivaiheista alkulataajaa kutsutaan englanniksi nimellä ”multi stage bootloader”. Monivaiheinen alkulataaja voi sisältää enemmän koodia ja siinä voi olla varsin edistyneitäkin toimintoja, kuten muistiin ladattavan kernelin aitouden varmentaminen. Käynnistyssektorille on kuitenkin mahdollista mahduttaa alkulataajan perustoiminnot kuten esimerkiksi FAT-tiedostojärjestelmän parseri, jolloin koko alkulataaja voi olla käynnistyssektorilla, eikä monivaiheista alkulatausta välttämättä tarvita - näin toimii esimerkiksi suurin osa DOS-käyttöjärjestelmistä.
BIOS-virus

BIOS-virus on tietokonevirus, joka tarttuu tietokoneen emolevyllä olevan BIOSin flash-muistiin. BIOSin tartuttavilta viruksilta voi suojautua BIOS-piirin fyysisellä kirjoitussuojauksella. Useimmissa nykyaikaisissa emolevyissä ei ole kuitenkaan mahdollista firmwarepiirin kirjoitussuojaukseen.
Virus sijaitsee emolevyllä, joten virusta ei pysty poistamaan samoin keinoin kuin perinteiset massamuisteissa sijaitsevat virukset (esimerkiksi virustentorjuntaohjelmalla, asentamalla käyttöjärjestelmä uudelleen tai vaihtamalla kiintolevyn käynnistyslohkon). BIOS-viruksia on kehitetty muutamia erityyppisiä, tunnetuimpana esimerkkinä virus nimeltään Meningitis. BIOS-viruksen poisto vaatii koneen Flash-muistissa olevan BIOS-ohjelman uudelleenasennuksen.
Uusin vuonna 2009 ilmaantunut viruslaji on Persistent BIOS Infection (”Pysyvä BIOS-infektio”), joka tarttuu koneen virranhallintaan ACPI:iin. Jotta tämä virus voisi asentua koneeseen, sen sisältämän ohjelman ajajalla on oltava koneen pääkäyttäjän oikeudet. Persistent BIOS Infectionin saa tilapäisesti estettyä siten, että ottaa koneen Setupissa ACPI:n pois päältä.
Aiheesta muualla

Kuvia tai muita tiedostoja aiheesta BIOS Wikimedia Commonsissa
Kirjallisuutta

Lähteinen, Olavi; Pietikäinen, Ville; Kosonen, Harri: Uusi PC-tekniikan käsikirja, s. 243–250.  (6. painos)  Helsinki Media Erikoislehdet, 2000 (1997).  ISBN 951-832-051-9
Henkilökohtainen tietokone
| --- | --- |
Ohjelmat:  BIOS · UEFI · käyttöjärjestelmä · sovellusohjelma
Laitteet:  emolevy · hiiri · keskusmuisti · suoritin · massamuisti · näppäimistö · näytönohjain · tietokonenäyttö · äänikortti
Maria Walsh

| Maria Walsh |
| --- | --- |

Euroopan parlamentin jäsen
 2. heinäkuuta 2019 –  
Henkilötiedot
Syntynyt: 11. kesäkuuta 1987 (ikä 37) Boston, Massachusetts, Yhdysvallat
Tiedot
Puolue:  Fine Gael
Aiheesta muualla
Kotisivu
Maria Walsh (s. 11. kesäkuuta 1987) on irlantilainen Rose of Tralee -kauneuskilpailun voittaja ja Fine Gael -puoluetta edustava europarlamentaarikko vuodesta 2019.
Walsh syntyi Bostonissa irlantilaiseen perheeseen, mutta muutti lapsena Shrulen kylään Irlantiin. Walsh on työllistänyt itsensä mediakonsulttina sekä toiminut HLBT-aktivistina. 21-vuotiaana hän palasi Yhdysvaltoihin muuttamalla New Yorkiin, jossa hän työskenteli mainos- ja valokuvausalalla. Hän on toiminut myös Irlannin asevoimissa.
Hän on luonnehtinut itseään hartaaksi katoliseksi siitä huolimatta, että kuuluu seksuaalivähemmistöön. Hänen asetuttuansa ehdolle europarlamenttivaaleissa hänen kampanjaansa vastaan kehitettiin verkkosivusto Maria Walsh for Europe. Kyseinen verkkosivusto pyrki kuvaamaan että Walshilla ei ole moraalia ja hän aivopesee nuoria homoseksuaalisuuteen.
Aiheesta muualla

Maria Walsh Euroopan parlamentin jäsenet. Euroopan parlamentti.
| n k  EPP-ryhmän Euroopan parlamentin jäsenet (2024–2029) |
| --- | --- |
Saksa:  Bentele  Berger  Caspary  Doleschal  Düpont  Ehler  Ferber  Gahler  Geuking  Gieseke  Herbst  Hohlmeier  Köhler  Liese  Lins  McAllister  Mehnert  Mertens  Niebler  Radtke  Ripa  Schenk  Schneider  Schwab  Seekatz  Simon  Verheyen  Voss  Walsmann  Weber  Wechsler 
Ranska:  Bellamy  Castillo  Gomart  Imart  Le Callennec  Morano 
Italia:  Chinnici  De Meo  Dorfmann  Falcone  Martusciello  Moratti  Princi  Salini  Tosi 
Espanja:  Abadía  Arias Echeverría  Benjumea  Castillo  Crespo  de la Hoz Quintano  Estaràs  Ezcurra  Giménez Larraz  González Pons  Herranz García  López-Istúriz White  Mato  Millán Mon  Montserrat  Navarrete  Nevado  Pascual de la Parte  Solís Pérez  Vázquez Lázara  Zarzalejos  Zoido 
Puola:  Adamowicz  Arłukowicz  Brejza  Budka  Buła  Gasiuk-Pihowicz  Gronkiewicz-Waltz (2024–)  Halicki  Hetman  Jarubas  Joński  Kierwiński (2024)  Kohut  Kopacz  Lewandowski  Łukacijewska  Marczułajtis-Walczak  Nykiel  Protas  Sienkiewicz  Szczerba  Wawrykiewicz  Wcisło  Zdrojewski 
Romania:  Bogdan  Buda  Falcă  Hava  Motreanu  Mureşan  Popescu  Vălean  Vincze  Winkler 
Alankomaat:  Berendsen  Gotink  Lenaers  Smit  Ter Laak  Van Leeuwen 
Belgia:  Arimont  Beke  Sommen 
Kreikka:  Aftiás  Beléris  Kefalogiánnis  Meïmarákis  Meléti  Tsiódras  Vózempergk 
Portugali:  Bugalho  Cunha  Do Nascimento Cabral  Humberto  Pedro  Pereira  Sousa Silva 
Tšekki:  Farský  Kolář  Nerudová  Niedermayer  Zdechovský 
Unkari:  Dávid  Gerzsenyi  Kollár  Kulja  Lakos  Magyar  Tarr 
Ruotsi:  Kokalari  Polfjärd  Teodorescu Måwe  Tobé  Warborn 
Itävalta:  Bernhuber  Kircher  Lopatka  Mandl  Winzig 
Bulgaria:  Kanev  Kovatšev  Lazarov  Maydell  Novakov  Radev 
Tanska:  Dahl  Hansen 
Suomi:  Aaltola  Virkkunen  Salla  Toveri 
Slovakia:  Lexmann 
Irlanti:  Carberry  Doherty  Kelly  Walsh 
Kroatia:  Brnjac  Glavak  Ressler  Sokol  Stier  Zovko 
Liettua:  Juknevičienė  Kubilius  Saudargas 
Slovenia:  Grims  Tomašič  Tomc  Tonin  Zver 
Latvia:  Kalniete  Vaidere 
Viro:  Ratas  Terras 
Kypros:  Fourlás  Hadjipantela 
Luxemburg:  Hansen  Wiseler-Lima 
Malta:  Agius  Casa  Metsola 
Irlannin europarlamentaarikot
| n k   Irlannin Euroopan parlamentin jäsenet (2019–2024) |
| --- | --- |
EPP:  Clune (2020–)  Fitzgerald  Kelly  Markey (2020–)  McGuinness (2019–2020)  Walsh 
Renew:  Andrews  Kelleher 
G-EFA:  Cuffe  O'Sullivan 
GUE/NGL:  Carthy (2019–2020)  Daly  Flanagan  MacManus (2020–)  Wallace 
| n k   Irlannin Euroopan parlamentin jäsenet (2024–2029) |
| --- | --- |
EPP:  Carberry  Doherty  Kelly  Walsh 
Renew:  Andrews  Cowen  Kelleher  McNamara  Mullooly  Ní Mhurchú 
S&D:  Ó Ríordáin 
GUE/NGL:  Boylan  Flanagan  Funchion 
| --- | --- |
Auktoriteettitunnisteet: Henkilöt :  MEP-hakemisto
Läckeby

| Läckeby |
| --- | --- |
 Läckeby
 Koordinaatit: 56°47′01″N, 16°17′40″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  940
Läckeby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 940 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Läckeby Wikimedia Commonsissa
Pölytäimäiset

| Pölytäimäiset |
| --- | --- |
 Kotitomutäi (Dorypteryx domestica)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Uussiipiset Neoptera
Lahko::  Jäytiäiset Psocodea
Alalahko::  Pölytäimäiset Trogiomorpha  Roesler, 1940
Katso myös
   Pölytäimäiset Wikispeciesissä   Pölytäimäiset Commonsissa 
Infobox OKNimi-testi OK: 
Pölytäimäiset (Trogiomorpha) on jäytiäisten lahkoon kuuluva alalahko. Siihen kuuluvista lajeista on tehty Suomessa yksittäisiä havaintoja.
Luokitus:
heimo pölytäit (Trogidae)
suku Cerobasis
laji metsäpölytäi (Cerobasis guestfalica)
laji (Cerobasis annulata)
suku Lepinotus
laji pesäpölytäi (Lepinotus inguilinus)
laji ohjaspölytäi (Lepinotus patruelis)
laji verkkopölytäi (Lepinotus reticulatus)
suku Trogium
laji rumpupölytäi (Trogium pulsatorium)
heimo tomutäit (Psyllipsocidae)
suku Dorypteryx
laji kotitomutäi (Dorypteryx domestica)
suku Psyllipsocus
laji kellaritomutäi (Psyllipsocus ramburii)
Aiheesta muualla

ITIS: Trogiomorpha (englanniksi)
UniProt: Taxonomy - Trogiomorpha (englanniksi)
Iowa State University, Bug Guide: Suborder Trogiomorpha (englanniksi)
https://laji.fi/taxon/MX.289736/images
| --- | --- |
Taksonitunnisteet:  Wikidata: Q4051792  Wikispecies: Trogiomorpha  AFD: Trogiomorpha  BugGuide: 536518  CoL: 8MP9C  Fauna Europaea: 12129  Fauna Europaea (new): a08cf520-9a72-4e20-bd7b-cdc64327fea7  iNaturalist: 212153  ITIS: 103321  NCBI: 159969  NZOR: bd6063c7-8068-405d-81b9-fa5856263c5b  Paleobiology Database: 216237  Psocodea Species File (old): 1191651  Laji.fi: MX.289736
Kvinoa

| Kvinoa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Savikat Chenopodium
Laji::  quinoa
Kaksiosainen nimi
 Chenopodium quinoa  Willd. 
Katso myös
   Kvinoa Wikispeciesissä   Kvinoa Commonsissa 
Infobox OKNimi-testi OK: 
Kvinoa eli kinua (Chenopodium quinoa) on eteläamerikkalainen hiilihydraattipitoinen ruokakasvi. Se ei ole heinäkasvi kuten viljat, mutta sen siemeniä käytetään ruoanvalmistuksessa viljojen tapaan. Lisäksi sen lehtiä voidaan syödä lehtivihanneksen tapaan.
Historia

Kvinoa on kotoisin Andien seudulta Etelä-Amerikasta. Sitä on viljelty siellä noin 7 000 vuoden ajan, ja merkittävä ravintokasvi se on ollut 5 000 vuoden ajan. Inkavaltakunnassa kvinoa oli maissin jälkeen tärkein ravintokasvi. Kun espanjalaiset valloittivat Inkavaltakunnan vuonna 1532, he syrjäyttivät kvinoan, koska se oli inkoille uskonnollisesti tärkeä, ja nostivat perunan, härkäpavun, kauran ja ohran sen edelle. Kvinoan viljely oli vähäistä aina 1900-luvulle saakka, kunnes kuivuuskaudet nostivat seudun alkuperäiset, kuivuutta kestävät viljelykasvit taas suosioon.